open-index/open-wikipedia-markdown huggingface dataset:
Javorina (vrch vo Veľkej Fatre)

**Javorina** () je vrch v centrálnej časti Veľkej Fatry. Nachádza sa približne  juhovýchodne od Martina. Západné svahy vrchu patria do NPR Borišov. 

## Poloha
Nachádza sa v centrálnej časti Veľkej Fatry, v geomorfologickom podcelku Lysec. Leží na hranici okresov Martin a Ružomberok a zasahuje na katastrálne územie obcí Belá-Dulice a Ľubochňa. Javorina sa nachádza na južnom konci turčianskej vetvy hlavného hrebeňa, iba približne  severne od Ploskej, v závere Belianskej doliny. Patrí do Národného parku Veľká Fatra a západná časť patrí do NPR Borišov. 

## Popis
Javorina je súčasťou turčianskej vetvy hlavného hrebeňa, ktorá sa s tou liptovskou spája práve v masíve neďalekej Ploskej. Od nej a podobne mohutného Borišova () ju na juhu oddeľuje vrch Šoproň (), severným susedom je Štefanová (), západným vrch Suchá () a východným susedom je Minčol () a Rakytov (). Západné svahy padajú do Belianskej doliny, východné sa zvažujú do Ľubochnianskej doliny. Nimi je tiež odvodňovaný masív; Belianskym potokom západným smerom do rieky Turiec a severne tečúcou Ľubochniankou do Váhu. Južné a východné časti vrcholového hrebeňa majú formu horských lúk, pokým severné svahy majú súvislý lesný porast.

### Výhľady
Poloha vrchu v centrálnej časti pohoria a čiastočne hôľnatý vrchol umožňujú výborný výhľad najmä na vrchy Veľkej Fatry. Dobre viditeľná je tiež takmer celá Malá Fatra a časti hrebeňa Nízkych Tatier (najmä masív Prašivej a okolie Chabenca), Kubínska hoľa či Veľký Choč, nezriedka sa na horizonte ukáže aj Babia hora a Pilsko.

## Prístup
Na vrchol Javoriny nevedú z okolitých obcí žiadne chodníky, preto je prístup možný hrebeňom cez susedné vrcholy, resp. rázcestie pri Chate pod Borišovom.
* po  značenej magistrále po hrebeni:
** z južného smeru od Chaty pod Borišovom cez Šoproň
** zo severného smeru cez Malý Lysec a Štefanovú

* z Belej–Dulíc:
** po  značkovanom chodníku cez Jasenskú dolinu a Malý Lysec 
** po  značkovanom chodníku cez Beliansku dolinu a rázc. pri Chate pod Borišovom
* z Necpál po  značenom chodníku Necpalskou dolinou a rázc. pri Chate pod Borišovom

## Referencie

## Pozri aj
* Borišov (národná prírodná rezervácia)
* Zoznam vrcholov vo Veľkej Fatre

## Externé odkazy
* Poloha na turistickej mape

Kategória:Vrchy vo Veľkej Fatre
Kategória:Tisícovky na Slovensku
Kategória:Belá-Dulice
Kategória:Ľubochňa
Kategória:Vrchy v okrese Martin
Kategória:Vrchy v okrese Ružomberok
Katova skala (vrch vo Veľkej Fatre)

**Katova skala** () je vrch v severnej časti Veľkej Fatry. Nachádza sa približne  východne od Martina, v ochrannom pásme Národného parku Veľká Fatra. 

## Poloha
Nachádza sa v severozápadnej časti Veľkej Fatry, v geomorfologickom podcelku Lysec. Leží v okrese Martin a zasahuje na katastrálne územie obcí Sklabinský Podzámok
a Turčianska Štiavnička. Katova skala sa nachádza priamo nad obcou Sklabinský Podzámok, na konci bočného hrebeňa, ktorý západným smerom vybieha z Kľaku (), situovanom v turčianskej vetve hlavného hrebeňa. 

## Popis
Katova skala má najmä v južnej a juhovýchodnej časti výrazne skalnatý reliéf. Vrcholová časť má tri, z veľkej časti zalesnené pahorky a celá južná časť zasahuje do rovnomennej prírodnej rezervácie. Vrch leží mimo hlavného hrebeňa, priamo nad Kantorskou dolinou, ktorá masív vymedzuje z južnej a západnej strany. Na juhozápadnom úpätí sa rozprestiera obec Sklabinský Podzámok, ktorá je východiskom na výstup. Celý masív odvodňuje do Váhu Kantorský potok, severnú časť prostredníctvom Podhradského potoka. Severným a západným smerom susedia len menej známe a podstatne nižšie vrchy, južným leží vrch Lučenec () a Lysec () a východným sa v hlavnom hrebeni nachádza Jarabiná (), Vyšná Lipová (), Kľak () a tiež tesne susediaca Prieložnica ().

Katova skala je významnou archeologickou lokalitou dolného Turca, kde bolo potvrdené osídlenie v mladšej dobe bronzovej (1200 – 900 pred Kr.), staršej dobe železnej (900 – 650 pred Kr.) i na prelome letopočtov.

### Výhľady
Turisticky obľúbený vrch na okraji pohoria a jeho skalnaté bralá umožňujú znamenitý výhľad na okolie. Otvorený je najmä južný a východný smer, ktorému dominujú okolité vrchy Veľkej Fatry. Veľmi dobre viditeľná je tiež veľká časť Turčianskej kotliny, pohorie Žiar a Lúčanská Malá Fatra. Pri vhodných podmienkach možno pozorovať tiež časť Vtáčnika.

## Prístup
Vrch je súčasťou chráneného územia a prístupný je po  značke zo Sklabinského Podzámku. Chodník vedie na skalné bralo v juhovýchodnej časti, obchádza vrchol a údolím potoka Máleník smeruje do obce Podhradie.

## Referencie

## Pozri aj
* Katova skala (prírodná rezervácia)
* Lysec (geomorfologický podcelok)
* Zoznam vrcholov vo Veľkej Fatre

## Iné projekty

## Externé odkazy
* Poloha na turistickej mape

Kategória:Vrchy vo Veľkej Fatre
Kategória:Vrchy pod 1000 metrov na Slovensku
Kategória:Vrchy v okrese Martin
Kategória:Sklabinský Podzámok
Kategória:Turčianska Štiavnička
Viliam Dobiáš

Doc. MUDr. **Viliam Dobiáš**, PhD. (* 14. február 1950, Bratislava) je slovenský lekár a vysokoškolský pedagóg, pôvodne anestéziológ, neskôr špecialista v oblasti urgentnej medicíny.

## Vzdelanie
V roku 1968 ukončil štúdium na Strednej všeobecne vzdelávacej škole Šrobárova v Košiciach (dnes Gymnázium Šrobárova). V roku 1974 absolvoval odbor všeobecné lekárstvo na Lekárskej fakulte Univerzity Komenského v Bratislave.

## Ďalšie pôsobenie
Po štúdiu bol primárom na anesteziologicko-resuscitačnom oddelení Nemocnice ministerstva vnútra v Bratislave. Od roku 1980 pôsobí vo funkcii vedúceho Katedry urgentnej medicíny Lekárskej fakulty Slovenskej zdravotníckej univerzity v Bratislave. Vedúcim je aj v Centre pre výučbu urgentnej medicíny Lekárskej fakulty Univerzity Palackého v Olomouci. Od roku 2005 je zamestnaný u súkromného prevádzkovateľa zdravotníckej záchrannej služby Life Star Emergency na Slovensku a pôsobí tu vo funkcii hlavného lekára. Okrem toho pôsobí ako konzultant Úradu pre dohľad nad zdravotnou starostlivosťou a tiež ako súdny znalec pre Ministerstvo spravodlivosti SR. Niekoľko rokov je tiež hlavným rozhodcom medzinárodných súťaží odbornej metodickej súťaže posádok zdravotníckych záchranných služieb Rallye Rejvíz. Je tiež prezidentom Slovenskej spoločnosti urgentnej medicíny a medicíny katastrof.

## Ocenenia
* 2007: Zlatý záchranársky kríž Slovenskej republiky, Cena za výnimočný prínos pre záchranárstvo 
* 2007: Zlatý záchranársky kríž Českej republiky, Cena za výnimočný prínos pre záchranárstvo, ocenenie získal ako člen realizačného tímu medzinárodné metodické odbornej súťaže Rallye Rejvíz
* Diamantová medaila za darovanie krvi 
* Medaila prof. J. Kňazovského za darovanie krvi 
* 2022: Rad Ľ. Štúra I. triedy za mimoriadne zásluhy o rozvoj Slovenskej republiky v oblasti zdravotníctva

## Dielo
Ako vysokoškolský pedagóg je autorom niekoľkých odborných publikácií z oblasti urgentnej medicíny:

; Odborné publikácie
* 
* vyšlo aj 3. vydanie 2021
* , vyšlo aj druhé vydanie 2022

; Próza
* 
* 
* 
* Dobiáš, Viliam: 5P, prvá pomoc pre pokročilých záchranárov, Bratislava, Dixit, 2017, 302 s., ISBN978-80-89662-24-1

## Referencie

## Externé odkazy
* Oficiálne webové stránky

## Zdroj

Kategória:Osobnosti z Bratislavy
Kategória:Slovenskí lekári
Kategória:Slovenskí anestéziológovia
Kategória:Slovenskí vysokoškolskí pedagógovia
Kategória:Držitelia Radu Ľudovíta Štúra I. triedy
Kategória:Absolventi Lekárskej fakulty Univerzity Komenského v Bratislave
Ján z Benátok

**Ján z Benátok** (iné mená: **Ján Benátsky**, ; fl. 2. pol. 9. storočia) bol veľkomoravský kňaz, radca a diplomat Svätopluka I., prívrženec latinského rítu a jeden z antagonistov staroslovienskeho liturgického jazyka.

O jeho živote sa veľa nevie. Je možné, že patril do skupiny duchovných, ktorí prišli na Veľkú Moravu ešte pred príchodom solúnskych bratov. V roku 874 vyjednával vo Forchheime mier s cisárom Ľudovítom II. Nemcom. V roku 879 viedol veľkomoravské posolstvo k pápežovi Jánovi VIII. V Ríme obvinil arcibiskupa Metoda z bludov. Reakciou na posolstvo bola pápežská bula *[[Industriae tuae]]*.

Napriek jeho odporu voči arcibiskupovi Metodovi a preferencii latinčiny, ako cirkevného jazyka, patril k k odporcom franských cirkevných nárokov na Veľkej Morave. Téza o tom, že by patril k pápežským legátom sa zdá nepravdepodobná.

## Referencie

## Ďalšia literatúra
* 
* 
* 

Kategória:Diplomati Veľkej Moravy
Kategória:Narodenia v 9. storočí
Kategória:Kresťanskí kňazi zaniknutých štátov
Kategória:Veľkomoravské osobnosti
Kategória:Úmrtia v 70. rokoch 9. storočia
Semižizeň

**Semižizeň** (iné mená: **Siemižizeň**, **Zemežízn**, **Semižizň**; , ; 9. storočie) bol veľkomoravský veľmož.

Pochádzal z urodzenej a bohatej vrstvy obyvateľstva. Bol jediným moravským veľmožom, ktorý je známy menom, pôsobil ako poradca a diplomat veľkomoravského panovníka Svätopluka. Podľa historika Lubomíra Emila Havlíka bol Zemižizň zrejme hlavným hospodárom Svätoplukovho dvora. Roku 880 bol Zemižizň kniežaťom Svätoplukom vyslaný v čele posolstva spoločne s arcibiskupom Metodom a Vichingom do Ríma za pápežom Jánom VIII. na synodu, na ktorej mal Metod vysvetliť svoje učenie. Ďalšie informácie o ňom nie sú známe.

## Referencie

## Literatúra
* BLÁHOVÁ, Marie; FROLÍK, Jan; PROFANTOVÁ, Naďa. *Velké dějiny zemí Koruny české I. Do roku 1197*. Praha; Litomyšl: Paseka, 1999. 800 s. . S. 156.
* HAVLÍK, Lubomír Emil. *Slovanské státní útvary raného středověku*. Praha: Academia, 1987. 250 s. S. 75.
* HAVLÍK, Lubomír Emil. *Kronika o Velké Moravě*. Brno: Jota, 1992. 339 s. . S. 185.
* JUROK, Jiří. *Česká šlechta a feudalita ve středověku a raném novověku*. Nový Jičín: Jiří Jurok, 2000. .

## Zdroj
* 

Kategória:Veľkomoravské osobnosti
Olgus

**Olgus** (iné názvy: **Oleg**, **Volcus**, **Holcus**; * 9. storočie, Novgorod, Kyjevská Rus ? 967, Rus) bol údajný veľkomoravský kráľ približne v rokoch 925945. 

Olgus mal byť jedným z posledných alebo posledným kráľom Veľkej Moravy. Oficiálna historiografia jeho reálnu existenciu väčšinou neuznáva. 

Údaje o ňom pochádzajú z neskorej moravskej tradície (Tomáš Pešina z Čechorodu a Jan Jiří Středovský), podľa ktorej stal veľkomoravským kráľom so súhlasom pápežského stolca, bol z ruského rodu Rurikovcov, na Veľkej Morave vládol približne v rokoch 925945. Na začiatku svojej vlády vraj sídlil vo Veligrade a neskôr v Olomouci. 

## Životopis
Olgus sa údajne narodil kniežaťu Kyjevskej Rusi Olegovi, ktorý vládol v Novgorode a od roku 882 v Kyjeve. Olgus mal byť so svojou družinou vyhnaný z Rusi a mal nájsť pohostinstvo na dvore veľkomoravského kráľa Svätoboga. Tam mal prijať krst. 

Po korunovácií na Veligrade (925) nový veľkomoravský panovník Olgus najprv stratil Nitriansko, keď maďarské vojsko obsadilo územie na hraniciach Veľkomoravskej ríše. Mal čeliť maďarskému vojsku. Neskôr si pozval na pomoc ruské a poľské vojsko a spočiatku úspešne bojoval s Maďarmi. Na konci vojny však bol porazený a uchýlil sa do Olomouca. Zaviazal sa platiť Maďarom mierový tribút.

Po strate Vislianska, ktoré zrejme dobyl český knieža Boleslav I., Olgus odišiel so svojou družinou a s časťou duchovenstva do Poľska a pokračoval na Rus. Ku kresťanstvu mal priviesť kňažnú Kyjevskej Rusi Oľgu. Podľa povesti bol predkom moravského rodu Žerotínovcov.

## Zdroje
* 

Kategória:Narodenia v 9. storočí
Kategória:Úmrtia v 10. storočí
Kategória:Vládcovia Veľkej Moravy
Kategória:Legendárni vládcovia
Avis Car Rental

**Avis** je americká autopožičovňa so sídlom v Parsippany v štáte New Jersey, ktorá sa zaoberá dlhodobým a krátkodobým prenájmom automobilov a dodávok. Avis je pod záštitou spoločnosti Avis Budget Group, ktorá vlastní Budget Rent a Car, Budget Truck Rental, Payless Car Rental a Zipcar.

Avis vlastní pobočky v Južnej Afrike, Severnej Amerike, Južnej Amerike, Indii, Austrálii a na Novom Zélande. Od roku 2011 odkúpila európsku frančízu Avis Europe plc., ktorá dovtedy fungovala ako samostatná franšíza.

Od 70 rokov 20. storočia pozostávala väčšina vozového parku z vozidiel ako Chevrolet a Cadillac (General Motors), ale dnes sa zameriava aj na iné známe značky ako Toyota alebo Ford.

Na Slovensku funguje samostatná franšíza Avisu pod záštitou spoločnosti United Rental Group s. r. o., ktorá vlastní 2 pobočky na letiskách v Košiciach a Bratislave. Na celom svete vlastní viac ako 5 500 pobočiek. Avis bola vôbec prvou požičovňou áut v histórii, ktorá sa nachádzala na letisku.

Vo svojej flotile prevádzkuje viac ako 550 vozidiel značiek Peugeot, Volkswagen a Škoda, a od roku 2021 ponúka francúzske automobily značky Renault.

## História
náhľad|Avis na veľtrhu cestovného ruchu ITB Berlín v Nemecku
Prvú medzinárodnú pobočku spoločnosti Avis založil v roku 1946 pilot Warren Avis. Požičovňa sa nachádzala na letisku Willow Run v Michigane a v roku 1953 sa stala druhou najväčšou autopožičovňou v Amerike. Dodnes si udržiava jednu z popredných pozícií prenajímateľov automobilov a v roku 2019 sprostredkovala viac ako 5 500 prevádzok po celom svete.

Motto spoločnosti „*Snažíme sa viac*“ bolo predstavené v roku 1962 počas funkcie generálneho riaditeľa Roberta Townsenda. Cieľom sloganu bolo pozitívne vyzdvihnúť postavenie Avisu ako druhej najväčšej spoločnosti na prenájom áut v Spojených štátoch a zároveň konkurovať vedúcej korporácii The Hertz. V roku 1972 Avis vytvoril systém *Wizard*, prvý počítačový informačný a rezervačný systém pre autopožičovne v Spojených štátoch. Dodnes sú takmer všetci stáli zákazníci Avisu identifikovaní podľa svojho jedinečného čísla. V roku 1981 Avis zaviedol svoj systém sledovania vozidiel, ktorý dostal názov *Pokročilý systém identifikácie vozidiel* - *Advanced Vehicle Identification System* (AVIS).

### Avis na Slovensku
Značka Avis na Slovensku vznikla v roku 1996 formou franšízy. Vtedy začínala s flotilou 25 áut, ktorú zaradila do 12 kategórií automobilov. V roku 1998 založila č. 2 divíziu operatívneho lízingu, a samostatná slovenská divízia Avisu vznikla v roku 2003 pod názvom **Avis Slovensko**. Spolu s Avisom boli na Slovensku od roku 2010 založené aj dcérske spoločnosti Avis Maxirent, Avis Van Rental, Avis Lease a Avis Prestige.

## Referencie

## Iné projekty

## Externé odkazy
* - oficiálna stránka
* - oficiálna slovenská stránka

Kategória:Podniky v USA
Kategória:Podniky založené v 1946
2. hokejová liga (Slovensko) 2021/2022

**2. hokejová liga (Slovensko) 2021/2022** je dvadsiata deviata sezóna v histórii 2. hokejovej ligy. Hrá v nej 16 tímov rozdelených do dvoch skupín. Úspešnejší bude bojovať v baráži o TIPOS Slovenskú hokejovú ligu. Víťaz 2. ligy bude hrať baráž.

## Účastníci

## Hrací model
2. hokejová liga 2021/2022 sa hrá hracím spôsobom tak že v prvej časti sú dve skupiny Skupina A tímy zo západu Slovenska a Skupina B tímy zo východu Slovenska. Prvé tímy z oboch skupín postupujú do Play-off. Štvrťfinále sa hrá na 3 víťazné zápasy. Tím ktorý postúpi do finále a následne aj zvíťazí postupuje priamo do TIPOS Slovenskej hokejovej ligy 2022/2023.

### Bodovanie
* Výhra v riadnom hracom čase – 3 body
* Výhra v nadstavenom čase – 2 body
* Prehra v nadstavenom čase – 1 bod
* Prehra v riadnom hracom čase – 0 bodov

## Základná časť
### Skupina A

### Skupina B

## Play-off
### Pavúk

### Štvrťfinále
Štvrťfinále sa hrá na 3 víťazstvá.

### Semifinále
Semifinále sa hrá na 3 víťazstvá.

### O 3.miesto
Zápasy o 3.miesto sa hrajú na 3 víťazstvá.

### Finále
Finále sa hrá na 3 víťazstvá.

## Baráž o postup do [[TIPOS Slovenská hokejová liga 2022/2023|TSHL 2022/2023]]
Baráž sa hrá na 4 víťazstvá.

## Celkové poradie

## Zdroje
* https://www.hockeyslovakia.sk/sk/stats/info/851/2-hokejova-liga
* https://www.hockeyslovakia.sk/sk/stats/results-date/851/2-hokejova-liga

Kategória:Sezóny slovenskej hokejovej ligy
Kategória:Ľadový hokej v 2021
Kategória:Ľadový hokej v 2022
Episkopálna cirkev Spojených štátov

náhľad|262x262pixelů|Logo Episkopálnej cirkvi v USA
náhľad|220x220bod|Washingthonská národná katedrála
**Episkopálna cirkev Spojených štátov amerických** () je anglikánska cirkev pôsobiaca najmä na území Spojených štátov amerických. 

## Rozšírenie
Episkopálna cirkev vznikla v roku 1789. Farnosti tejto cirkvi sa nachádzajú predovšetkým v USA, ale aj na Haiti, Taiwane, v Kolumbii, Dominikánskej republike, Ekvádore, Hondurase, Venezuele a v Európe. Episkopálna cirkev je jedna z najstarších cirkví v USA. S 1,6 milióna členov je však menšia než iné americké cirkvi. Hlási sa k nej asi len 0,4 % občanov USA, patrila k nej však asi štvrtina amerických prezidentov.

## Štruktúra
Episkopálna cirkev v USA má 110 diecéz, na čele ktorých stoja biskupi. Diecézy sú združené do cirkevných provincií, ktorých je deväť. Táto cirkev má celkovo 7 374 farností. Najvyšším orgánom cirkvi je synoda, ktorú tvoria duchovní aj laici. Synoda sa koná každé tri roky. Predsedajúcim biskupom celej cirkvi je v súčasnosti Sean Walter Rowe. Episkopálna cirkev v USA na rozdiel od iných anglikánskych cirkví nemá žiadne arcidiecézy.

Episkopálna cirkev v USA povoľuje svätenie žien do všetkých stupňov duchovnej služby a manželstvá osôb rovnakého pohlavia.

## Referencie

## Pozri aj
* Anglikanizmus
* Anglikánsky zväz cirkvví

## Iné projekty

## Externé odkazy
* Oficiálna stránka cirkvi 

## Zdroj

Kategória:Anglikánstvo
Kategória:Protestantské cirkvi
Kategória:Kresťanstvo v USA
TIPOS Slovenská hokejová liga 2021/2022

**TIPOS Slovenská hokejová liga 2021/2022** je 29. sezónou 1. hokejovej ligy. Tímy na 1. – 6. mieste po základnej časti postúpia do play-off. Kluby na 7. – 10. mieste budú hrať predkolo alebo kvalifikáciu o Play-off. Klub na 11. mieste sa sezóna po základnej časti skončí a tím na 12. mieste bude hrať baráž o 2. hokejovú ligu.

## Hrací plán
V sezóne 2021/2022 sa hralo v jednej spoločnej skupine. Liga mala 12 účastníkov + mládežnícky tím slovenskej reprezentácie do 18 rokov pripravujúci sa na vrchol sezóny pod hlavičkou SR 18. Každé družstvo odohralo v základnej časti 44 stretnutí. Prvých šesť tímov postúpi do Play-off. Víťaz TIPOS Slovenskej hokejovej ligy bude hrať baráž o postup do Tipos extraligy.

## Hokejové tímy TIPOS Slovenskej hokejovej ligy v sezóne 2021/2022

## Play-off
### Pavúk

### Predkolo (Kvalifikácia o Play-off)
Predkolo hrali tímy nasledovne: 7.miesto - 10.miesto a 8.miesto - 9.miesto.

Predkolo sa hrá na 3 víťazstvá.

### Štvrťfinále
Štvrťfinále sa hrá na 4 víťazstvá.

### Semifinále
Semifinále sa hrá na 4 víťazstvá.

### Finále
Finále sa hrá na 4 víťazstvá.

## Baráž o Tipos extraligu
Baráž sa hrá na 4 víťazstvá.

## Baráž o udržanie sa v [[TIPOS Slovenská hokejová liga|TSHL]]
Baráž sa hrá na 4 víťazstvá.

## Celkové poradie

## Pozri aj
* Tipos extraliga
* 2. hokejová liga (Slovensko)

## Referencie

## Externé odkazy
* 1. hokejová liga na stránke SZĽH
* 1.Hokejová liga na stránkach SZĽH

Kategória:Ľadový hokej v 2021
Kategória:Ľadový hokej v 2022
Kategória:1. hokejová liga SR
Majstrovstvá sveta v atletike 1987

**Majstrovstvá sveta v atletike 1987** boli 2. majstrovstvá sveta organizované IAAF. Prebiehali v talianskom meste Rím od 28. augusta do 6. septembra 1987.  Súťažilo sa na štadióne Stadio Olimpico.

Na programe bolo celkovo 43 disciplín (24 mužských a 19 ženských). Na tomto šampionáte mali ženy prvýkrát v histórii na programe beh na 10 000 metrov a chôdzu na 10 km. Beh na 100 metrov mužov vyhral pôvodne časom 9,83 s kanadský šprintér Ben Johnson. Neskôr však bol kvôli dopingu diskvalifikovaný.

Novými disciplínami majstrovstiev boli chôdza žien na 10 km a beh na 10 000 metrov.

## Účasť Česko-Slovenska
Československí atléti vybojovali celkovo dve medaily (striebro Jozef Pribilinec v chôdzi a bronz Jan Železný v hode oštepom). Niekoľko ďalších atlétov postúpilo do finále. Guliar Remigius Machura skončil na 4. mieste.  Šiesty skončil Martin Vrábel (10 000 m) a Roman Mrázek (20 km chôdza). Siedme miesto vybojoval diskár Imrich Bugár, výškar Ján Zvara a chodec Pavol Szikora v pretekoch na 50 km. Deviaty skončil v hode diskom Gejza Valent. Na desiatom mieste skončil v trojskoku Ivan Slanař a jedenásty bol Pavol Blažek v chôdzi na 20 km. Desaťbojár Věroslav Valenta sa umiestnil na 16. mieste.

Medzi ženami bola najúspešnejšia Jarmila Kratochvílová, ktorá vo finále behu na 800 metrov dobehla v čase 1:57,81 ako piata. Diskárka Zdeňka Šilhavá obsadila šieste miesto. Dvojité zastúpenie malo Česko-Slovensko v ženskom finále vrhu gule. Helena Fibingerová skončila ôsma a Soňa Vašíčková trinásta.

## Medailisti
### Muži

### Ženy

## Medailové poradie

## Referencie


## Iné projekty

## Externé odkazy
* Archív IAAF

## Zdroj

Kategória:Majstrovstvá sveta v atletike
Taliansko
Kategória:Šport v 1987
Predný Čebrať

**Predný Čebrať** () je zalesnený vrch v severnej časti Veľkej Fatry. Nachádza sa približne  severozápadne od Ružomberka, nad jeho mestskou časťou Rybárpole. Z vrcholu je výborný výhľad na mesto Ružomberok.

## Poloha
Nachádza sa na severovýchodnom okraji Veľkej Fatry, v geomorfologickom podcelku Šípska Fatra. Leží v okrese Ružomberok a zasahuje na katastrálne územie obce Likavka a mesta Ružomberok. Predný Čebrať je súčasťou vyššieho masívu vrchu Čebrať () a nachádza sa severne od ružomberskej mestskej časti Rybárpole, nad údolím rieky Váh. Východne leží obec Likavka, južne Rybárpole a západne Černová. 

## Popis
Predný Čebrať je rovnako ako jeho vyšší sused husto zalesnený vrch s viacerými skalnatými bralami v južnej časti. Oba vrchy tvoria dominantu okrajovej časti Šípskej Fatry nad mestom Ružomberok. Vrch tvorí výškovo nevýrazný predvrchol Čebraťa, od ktorého je oddelený len veľmi nevýrazným sedlom. Južné svahy klesajú do údolia Váhu, východným smerom sa zvažujú do údolia Likavky a severozápadným smerom vystupuje mohutnejší vrchol Čebraťa (). Severovýchodným smerom susedí mohutný masív Choča (), južným smerom je údolím Váhu oddelené Malinné () a západne leží Plieška (). Celý masív sa nachádza v povodí Váhu, kam stekajú potoky z južnej časti, východné svahy odvodňujú prítoky riečky Likavka.

### Výhľady
Predný Čebrať je nižším z dvojice vrcholov nad Ružomberkom, no i keď je pomerne husto zalesnený, ponúka obmedzený, no zaujímavý výhľad na okolie. Dominuje mesto Ružomberok, vrchy severnej časti Veľkej Fatry, mohutný masív Veľkého Choča a západná časť Liptovskej kotliny. Pri priaznivých podmienkach je z vhodných lokalít dobre viditeľný hrebeň Nízkych Tatier, Oravskej Magury, Západných Tatier i časť Malej Fatry.

## Prístup
* po  značkovanom chodníku z Ružomberka

## Referencie

## Pozri aj
* Čebrať
* Šípska Fatra
* Zoznam vrcholov vo Veľkej Fatre

## Iné projekty

## Externé odkazy
* Poloha na turistickej mape

Kategória:Vrchy vo Veľkej Fatre
Kategória:Ružomberok
Kategória:Vrchy pod 1000 metrov na Slovensku
Kategória:Vrchy v okrese Ružomberok
Kategória:Likavka
Pandora Papers

**Pandora Papers** je označenie investigatívneho vyšetrovania Medzinárodného konzorcia investigatívnych novinárov (ICIJ) zverejneného 3. októbra 2021, ktoré odhalilo 11,9 milióna tajných dokumentov s 2,9 terabajtami dát o offshorových aktivitách a skrytých majetkoch 35 svetových lídrov, vrátane súčasných a bývalých prezidentov, predsedov vlád a hláv štátov, ako aj viac ako 100 miliardárov, celebrít a vedúcich predstaviteľov firiem. Spravodajské organizácie ICIJ označili únik dokumentov za doposiaľ najrozsiahlejšie odhalenie finančného tajomstva, ktoré obsahuje detailné dokumenty, obrázky, e-maily a tabuľky od 14 spoločností poskytujúcich finančné služby z krajín vrátane Panamy, Švajčiarska a Spojených arabských emirátov. Objem dát prekonal všetky predchádzajúce odhalenia, vrátanie Panama Papers z roku 2016, kedy uniklo 11,5 milióna dôverných dokumentov (2,6 terabajtov). Odhady ICIJ o objeme peňazí držaných offshore (mimo krajiny, kde boli peniaze zarobené) sa pohybujú od 5,6 bilióna dolárov do 32 biliónov dolárov. Na vyšetrovaní sa podieľalo viac ako 600 novinárov zo 117 krajín sveta a 150 médií.

## Referencie

## Pozri aj
* Panama Papers
* Swiss Leaks
* Paradise Papers

## Externé odkazy
* Pandora Papers na ICIJ 

## Zdroj

Kategória:Škandály
Kategória:Dane
Kategória:Udalosti v 2021
Kategória:Investigatívna žurnalistika
Michael Curry

**Michael Bruce Curry** (* 13. marca 1953, Chicago) je anglikánsky biskup a 27. predsedajúci biskup Episkopálnej cirkvi v USA.

## Život
V roku 1978 bol vysvätený na diakona a o pár mesiacov neskôr na kňaza. Zakládal letné ekumenické tábory pre deti, venoval sa kazateľským misiám a dobročinnosti. V roku 2000 prijal biskupskú vysviacku. Za biskupa severokarolínskeho bol zvolený 11. februára 2000. V roku 2015 bol zvolený za predsedajúceho biskupa Episkopálnej cirkvi v USA.

S manželkou Sharon má dve deti.

## Pozri aj
Episkopálna cirkev v USA

Anglikanizmus

Anglikánsky zväz cirkví

## Zdroje
Skid Row (írska skupina)

**Skid Row** bola írska blues-rocková hudobná skupina vedená Brendanom „Brushom“ Shielsom, ktorá vznikla v auguste 1967. Bola to prvá profesionálna kapela Phila Lynotta a Garyho Moora, budúcich členov skupiny Thin Lizzy. 

## Členovia
*Brendan „Brush“ Shiels – basgitara, spev (1967–1972, 1973–1976, 2012)
*Noel „Nollaig“ Bridgeman – bicie (1967, 1969–1972, 1975–1976)
*Bernard „Bernie“ Cheevers – gitara (1967)
*Phil Lynott – spev (1967–1968)
*Gary Moore – gitara, spev (1968–1971)
*Robbie Brennan – bicie (1968)
*Eric Bell – gitara (1971)
*Paul Chapman – gitara (1971–1972)
*Eamonn Gibney – spev (1973–1974)
*Ed Deane – gitara (1973–1974)
*John Wilson – bicie (1973)
*Kevin McAlea – klávesy (1973–1974)
*Johann Braddy – basgitara (1975–1976)
*Paddy Freeney – bicie (1974–1975)
*Timmy Creedon – bicie (1975)
*Dave Gaynor – bicie (1976)
*Jimi Slevin – gitara (1975)
*Pat O'Farrell – gitara (1976)
*Jody Polland – gitara (1976)

## Diskografia
### Albumy
**Skid Row* (CBS, máj 1970) – a.k.a. *Dublin Gas Comy.* (text na obale)
**[[Skid (album)|Skid]]* (CBS, november 1970) – 30. miesto v rebríčku UK Album Chart
**[[34 Hours]]* (CBS, 1971)
**Alive and Kicking* (Release Records, jún 1976)
**Skid Row* (Essential Records, 1990)  – a.k.a. *Gary Moore/Brush Shiels/Noel Bridgeman* (umelec pripísaný na obálke a chrbte), toto je verzia Garyho Moora z nevydaného tretieho albumu, nahraného koncom roku 1971.
**Live and on Song* (Hux, 2006) – Kompilácia: obsahuje obidve strany prvých dvoch singlov Skid Row z albumu *Song* z roku 1969 a nahrávku BBC *In Concert* z roku 1971
**Bon Jovi Never Rang Me* (Bruised Records, 2012)

### Single
*„New Places, Old Faces“ / „Misdemeanour Dream Felicity“ (Song, 1969)
*„Saturday Morning Man“ / „Mervyn Aldridge“ (Song, 1969)
*„Sandy's Gone (Part 1)“ / „Sandy's Gone (Part 2)“ (CBS, April 1970)
*„Night of the Warm Witch“ / „Mr. De-Luxe“ (CBS, apríl 1971)
*„Living One Day at a Time“ / „Girl from Dublin City“ (CBS, február 1972)
*„Dublin City Girls“ / „Slow Down“ (Hawk, 1973)
*„The Spanish Lady“ / „Elvira“ (Dude Records, 1975)
*„Coming Home Again“ / „Fight Your Heart Out“ (1976)
*„House of the Rising Sun“ / „Buckfast Tonic“ / „Let It Roll“ (1981)
*„Mr. Diablo“ / „Bring Them Back Alive“ (Bruised Records, 1987)
*„Comin' Home Again“ / „Flight of Earls“ (Bruised Records, 1990)

## Referencie

## Iné projekty

## Zdroj

Kategória:Írske hudobné skupiny
Vtáčnik (vrch vo Veľkej Fatre; 1236,3 m n. m.)

**Vtáčnik** () je zalesnený vrch v severnej časti Veľkej Fatry. Nachádza sa približne  západne od Ružomberka a je najvyšším vrchom podcelku Šípska Fatra.

## Poloha
Nachádza sa v severovýchodnej časti Veľkej Fatry, v geomorfologickom podcelku Šípska Fatra. Leží v okrese Ružomberok a zasahuje na katastrálne územie mesta Ružomberok. Masív Vtáčnika sa nachádza západne od centra mesta a približne  južne od Černovej. Leží v ochrannom pásme Národného parku Veľká Fatra.

## Popis
Vtáčnik je zalesnený vrch na južnom okraji Šípskej Fatry a so susednou Tlstou horou () a Plieškou () tvorí mohutný horský hrebeň. Vo vrcholovej časti pomerne plochý hrebeň pokrýva riedky porast a výškové maximum dosahuje v južnej časti na vrchole Vtáčnika. Východné svahy sa zvažujú do Čutkovskej doliny, ktorou odteká voda Čutkovským potokom do Váhu. Západne orientovaná časť masívu klesá do Bystrej doliny, ktorú odvodňuje Bystrý potok, rovnako smerujúci severným smerom k rieke Váh. Severným susedom tak je blízka Tlstá hora (), juhovýchodne susedí Malinné (), južne Chabzdová () a západným smerom vrch Magurka ().

### Výhľady
Vtáčnik je zväčša zalesnený vrch, no redší porast v hrebeni umožňuje čiastočný výhľad. Značná nadmorská výška a poloha na okraji pohoria tak umožňuje pozorovať tak okolité vrchy severnej časti Veľkej Fatry, ako aj veľkú časť Liptovskej kotliny či Veľký Choč. Pri vhodných podmienkach možno vidieť Nízke Tatry, Západné Tatry, hrebeň Oravskej Magury i Malej Fatry a nezriedka je viditeľná aj Babia hora.

## Prístup
Na vrchol nevedie značený chodník, preto je prístup možný hrebeňom zo susednej Tlstej hory. Červená značka vrchol Vtáčnika traverzuje.
* po  značkovanom chodníku:
** z rázcestia Nová Černová cez Roveň
** z Vyšného Šiprúnskeho sedla cez Chabzdovú

## Referencie

## Pozri aj
* Vtáčnik (vrch vo Veľkej Fatre; 1090 m n. m.)
* Šípska Fatra
* Zoznam vrcholov vo Veľkej Fatre

## Iné projekty

## Externé odkazy
* Poloha na turistickej mape

Kategória:Vrchy vo Veľkej Fatre
Kategória:Tisícovky na Slovensku
Kategória:Vrchy v okrese Ružomberok
Kategória:Ružomberok
Liturgický rok v Evanjelickej cirkvi augsburského vyznania na Slovensku

**Liturgický rok** alebo **cirkevný rok** v Evanjelickej cirkvi augburského vyznania na Slovensku je sled sviatkov a liturgických období u slovenských evanjelikov.

Cirkevný rok sa začína prvou adventnou nedeľou (je to posledná nedeľa v novembri alebo prvá v decembri) a končí sa poslednou nedeľou po Svätej Trojici. 

## Obdobia a sviatky
Cirkevný rok sa delí na dve časti:

# Slávnostná časť cirkevného roka
# Bezslávnostná časť cirkevného roka

### Slávnostná časť cirkevného roka

;Vianočné obdobie:
* štyri adventné nedele
* Štedrý večer (24. 12.)
* 1. slávnosť vianočná (25. 12.) – pamiatka narodenia Pána Ježiša Krista
* 2. slávnosť vianočná (26. 12.) – spomienka na mučeníka diakona Štefana
* koniec občianskeho roku – Silvester, ďakovné služby Božie
* Nový rok (1. 1.) – 8. deň po sviatku narodenia Pána; vtedy dostal meno Ježiš; prosíme o Božie požehnanie na nový rok
* Zjavenie Krista Pána mudrcom (6. 1.) – posledný vianočný sviatok; nasledujú nedele po Zjavení

;Veľkonočné obdobie:
* šesť pôstnych nediel
* Smrtná nedeľa (piata pôstna nedeľa)
* Kvetná nedeľa (šiesta nedeľa) – začína sa Tichý alebo Veľký týždeň
* Zelený štvrtok – posledná večera Pána Ježiša s učeníkmi, keď Pán Ježiš ustanovil sviatosť Večere Pánovej
* Veľký piatok – deň utrpenia a smrti Pána Ježiša
* 1. slávnosť veľkonočná – deň vzkriesenia Pána Ježiša Krista
* 2. slávnosť veľkonočná
* päť nedieľ po Veľkej noci
;Svätodušné obdobie:
* Vstúpenie Krista Pána na nebo – 40. deň po Vzkriesení
* 1. slávnosť svätodušná – na 50. deň po Veľkej noci – Zoslanie Ducha Svätého; vznik kresťanskej cirkvi
* 2. slávnosť svätodušná
* Sviatok Svätej Trojice – oslava Trojjediného Pána Boha

### Bezslávnostná časť cirkevného roka
Nie sú v nej slávnostné obdobia, ale svätia sa sviatočné nedele a pamätné dni:

* nedele po Svätej Trojici
* Sviatok apoštolov Petra a Pavla – 29. júna
* Sviatok slovanských vierozvestov Cyrila a Metoda – 5. júla
* Pamätný deň upálenia Majstra Jána Husa roku 1415 – 6. júla
* Kajúca nedeľa – spomienka na skazu mesta Jeruzalem
* Poďakovanie za úrody zeme
* Pamiatka reformácie – 31. októbra
* Pamiatka zosnulých – 2. novembra

## Pozri aj
* Liturgický rok
* Liturgický rok v Rímskokatolíckej cirkvi

## Zdroje
* 

Kategória:Liturgický rok
Kategória:Evanjelická cirkev na Slovensku
Predný Šiprúň

**Predný Šiprúň** () je vrch v severnej časti Veľkej Fatry. Nachádza sa medzi Malou Smrekovicou a Malinným, približne  juhozápadne od Ružomberka. Juhovýchodným smerom susedí vrch Šiprúň ().

## Poloha
Nachádza sa v severovýchodnej časti Veľkej Fatry, v geomorfologickom podcelku Šiprúň. Leží na území okresu Ružomberok a zasahuje na katastrálne územie mesta Ružomberok a obce Ľubochňa. Predný Šiprúň je uzlovým vrchom, kde sa na liptovskú vetvu hlavného hrebeňa pripája hrebeň Tlstej hory a Chabzdovej, ako aj rázsocha Šiprúňa a Pulčíkova. Vrchom vedie hranica Národného parku Veľká Fatra.

## Popis
Predný Šiprúň leží v hlavnom hrebeni, v mieste uzla, kde sa pripája tak severozápadne smerujúci hrebeň Tlstej hory, ako aj juhovýchodne smerujúca rázsocha Šiprúňa. Tlstohorský hrebeň oddeľuje Nižné Šiprúnske sedlo, šiprúnsky zasa Vyšné Šiprúnske sedlo. Obe sedlá, situované na úbočí vrchu, sú dôležité križovatky turistických trás. Na samotný vrchol vedie iba neznačený chodník horskou lúkou z východne ležiaceho Vyšného Šiprúnskeho sedla. Západným smerom leží údolie riečky Čierňava, ktorá je vetvou Ľubochnianskej doliny, severne je Čutkovská dolina a južne dolina Nižné Matejkovo. Nimi odvádzajú vodu západné svahy Čierňavou do Ľubochnianky, severným smerom Čutkovským potokom do Váhu a z južných častí Matejkovským potokom do Revúcej. Susednými vrchmi sú severným smerom ležiaca Chabzdová (), západne ležiaca Vyšná Krivá (), južne v hlavnom hrebeni Malá Smrekovica () a Smrekovica () a východným smerom blízky Šiprúň ().

### Výhľady
Predný Šiprúň má vrchol porastený smrekovým lesom, preto umožňuje len obmedzený výhľad. Menšie horské lúky sa však vyskytujú najmä na východne a južne situovaných úbočiach, odkiaľ sa otvárajú zaujímavé výhľady. Okrem okolitých vrcholov Veľkej Fatry sa dá pozorovať veľká časť Liptovskej kotliny, západná časť Nízkych Tatier, Západné Tatry a Veľký Choč. Pri priaznivých podmienkach je možné zhliadnuť aj časť hrebeňa Malej Fatry a Babiu horu.

## Turizmus
Na konci poľany po červeno značkovanom chodníku smerom na Tlstú horu je možnosť núdzového prenocovania v kolibe (rázcestie pod Chabzdovou). Na vrchol vedie iba neznačený chodník z Vyšného Šiprúnskeho sedla.

### Prístup
* po  značkovanom chodníku:
** z Podsuchej cez Nižné Matejkovo 
** z Ružomberka-Černovej cez Chabzdovú 
* po  značke v rámci diaľkovej trasy:
** zo severu z Ružomberka cez Sidorovo
** z juhu z Ploskej cez Malú Smrekovicu

## Referencie

## Pozri aj
* Šiprúň (geomorfologický podcelok)
* Národný park Veľká Fatra
* Zoznam vrcholov vo Veľkej Fatre

## Iné projekty
 

## Externé odkazy
* Poloha na turistickej mape

Kategória:Vrchy vo Veľkej Fatre
Kategória:Tisícovky na Slovensku
Kategória:Vrchy v okrese Ružomberok
Kategória:Ružomberok
Kategória:Ľubochňa
Chabzdová

**Chabzdová** môže byť:

* vrch vo Veľkej Fatre, pozri Chabzdová (vrch vo Veľkej Fatre)
* vrch v Slanských vrchoch, pozri Chabzdová (vrch v Slanských vrchoch)
Chabzdová (vrch vo Veľkej Fatre)

**Chabzdová** () je zalesnený vrch v severnej časti Veľkej Fatry. Nachádza sa medzi Šiprúňom a Vtáčnikom, približne  juhozápadne od Ružomberka, v ochrannom pásme Národného parku Veľká Fatra.

## Poloha
Nachádza sa v severovýchodnej časti Veľkej Fatry, v geomorfologickom podcelku Šiprúň. Leží na území okresu Ružomberok a zasahuje na katastrálne územie mesta Ružomberok. Je súčasťou hrebeňa, ktorý vedie z Predného Šiprúňa na Vtáčnik a Tlstú horu.

## Popis
Liptovská vetva hlavného hrebeňa sa v severnej časti pohoria delí na tri hrebene a Chabzdová leží v jednom z ich. V Prednom Šiprúni sa vetví prvýkrát a iba asi  severnejšie sa opäť rozdeľuje na dve rázsochy. Západne vybiehajúci hrebeň vedie cez Maďarovú a Maguru, severne smerujúci cez Chabzdovú na Vtáčnik. Hrebene oddeľuje Bystrá dolina s Bystrým potokom, ktorý odvodňuje západne sa zvažujúce svahy, východne leží Čutkovská dolina a ňou tečúci Čutkovský potok odvádza vodu rovnakým smerom do Váhu. Severným susedom tak je blízky masív Vtáčnika () a Tlstej hory (), západne susedia Maďarová () a Magura (), južne leží Šiprúň () a Predný Šiprúň () a východným smerom dominuje Malinné ().

### Výhľady
Výškovo menej výrazná Chabzdová má západným a južným smerom vyššie masívy, no i porastom pokrytý vrchol, čo výrazne obmedzuje výhľad. Z vhodných lokalít sú preto pozorovateľné najmä okolité vrcholy Veľkej Fatry a zaujímavý výhľad je východným smerom na časť Liptovskej kotliny, západnú časť Nízkych Tatier, Západné Tatry a Veľký Choč.

## Turizmus
Na konci poľany na červeno značkovanom chodníku je južným smerom v kolibe (rázcestie pod Chabzdovou) možnosť núdzového prenocovania. Rovnomenné rázcestie leží v uzle hrebeňa na Maďarovú, cca 1 km južne od samotného vrcholu.

### Prístup
* po  značkovanom chodníku:
** z Podsuchej cez Nižné Matejkovo a Nižné Šiprúnske sedlo
** z Ružomberka-Černovej cez Tlstú horu
* po  značke v rámci diaľkovej trasy cez Nižné Šiprúnske sedlo:
** zo severu z Ružomberka cez Sidorovo
** z juhu z Ploskej cez Malú Smrekovicu

## Referencie

## Pozri aj
* Šiprúň (geomorfologický podcelok)
* Národný park Veľká Fatra
* Zoznam vrcholov vo Veľkej Fatre

## Iné projekty
 

## Externé odkazy
* Poloha na turistickej mape

Kategória:Vrchy vo Veľkej Fatre
Kategória:Tisícovky na Slovensku
Kategória:Vrchy v okrese Ružomberok
Kategória:Ružomberok
AvaTrade

**AvaTrade** je írska burzová brokerská spoločnosť. Spoločnosť ponúka obchodovanie na mnohých trhoch vrátane mien, komodít, akciových indexov, akcií, fondov obchodovaných na burze, opcií, kryptomien a dlhopisov prostredníctvom svojich obchodných platforiem a mobilných aplikácií. Spoločnosť má sídlo v Dubline a má správcovskú spoločnosť na Britských Panenských ostrovoch. AvaTrade má tiež pobočky v Tokiu, Miláne, Paríži, Sydney, Šanghaji a Ulanbátare.

## História
Spoločnosť AvaTrade založili v roku 2006 Emanuel Kronitz, Negev Nozatzky a Clal Finance Ltd. Založili ako Ava FX.

V marci 2011 spoločnosť získala klientov brokera eForex mimo USA. V júni 2011 spoločnosť získala klientov a klientsky tovar mimo Európskej únie od spoločnosti Finotec Trading UK Limited.

V roku 2013 zmenil AvaFX názov na AvaTrade.

## Operácie
Spoločnosť AvaTrade ponúka spotové obchodovanie predovšetkým prostredníctvom MetaTrader 4 (MT4) a vlastného softvéru AvaTrader.

V auguste 2013 predstavil AvaTrade obchodovanie bitcoinami s CFD na platformách AvaTrader a MT4.

### Regulácia
Spoločnosť AvaTrade je v EÚ regulovaná Írskou centrálnou bankou, v Austrálii Austrálskou komisiou pre cenné papiere a investície, v Japonsku agentúrou Financial Services Agency, Japan Financial Futures Association a Japan Commodity Futures Association a na Britských Panenských ostrovoch Komisiou pre finančné služby BVI. Spoločnosť ponúka svoje služby burzovým obchodníkom z rôznych krajín, okrem USA, Nového Zélandu a Belgicka.

## Kritika
V apríli 2018 vydala Saskatchewanská spotrebiteľská a finančná správa varovanie spoločnosti za používanie neregistrovanej online platformy.

## Referencie

## Zdroj

Kategória:Podniky založené v 2006
Kategória:Finančné podniky
Nižné Šiprúnske sedlo

**Nižné Šiprúnske sedlo** () je horské sedlo v hlavnom hrebeni Veľkej Fatry, medzi Predným Šiprúňom () a kótou  v smere na Chabzdovú (). V sedle je významná križovatka turistických chodníkov a vedie ním hranica Národného parku Veľká Fatra.

## Poloha
Nachádza sa v severovýchodnej časti Veľkej Fatry, v geomorfologickom podcelku Šiprúň. Leží na území okresu Ružomberok a pomedzí katastrálnych území Ľubochne a mesta Ružomberok. Je súčasťou liptovskej vetvy hlavného hrebeňa, ktorý vedie z Ploskej a v masíve Predného Šiprúňa sa rozdeľuje. Nižným Šiprúnskym sedlom pokračuje hrebeň na Chabzdovú a Vtáčnik, susedným Vyšným Šiprúnskym sedlom smeruje druhý hrebeň na Malinné.

## Prístup
* po  značkovanom chodníku:
** z Podsuchej cez Nižné Matejkovo a Vyšné Šiprúnske sedlo
** z Ružomberka-Černovej cez Tlstú horu a Chabzdovú
* po  značke v rámci diaľkovej trasy:
** zo severu z Ružomberka cez Sidorovo a Vyšné Šiprúnske sedlo
** z juhu z Ploskej cez Malú Smrekovicu a Predný Šiprúň

## Referencie

## Pozri aj
* Vyšné Šiprúnske sedlo
* Zoznam sediel vo Veľkej Fatre

## Iné projekty

## Externé odkazy
* Poloha na turistickej mape

Kategória:Sedlá Veľkej Fatry
Johnson Controls

**Johnson Controls International plc. (JCI)** je akciová spoločnosť so sídlom v meste Cork v Írsku. Je materskou spoločnosťou **skupiny Johnson Controls**. Táto poskytuje technologické riešenia a techniku na výbavu budov. Výrobkami JCI a jej dcérskych spoločností sú okrem iných vykurovacia, ventilačná, klimatizačná, chladiaca, bezpečnostná a protipožiarna technika. JCI vyrába aj výrobky a poskytuje služby v oblasti energetických riešení, integrovanej infraštruktúry a dopravných systémov ďalšej generácie. JCI pôsobí celosvetovo.       

## Dejiny
Predchodcu JCI založil v roku 1885 Warren S. Johnson na účely nájdenia nových možností využívania a uskladňovania energetických zdrojov. Ešte pred založením spoločnosti sa Johnson preslávil v roku 1883 výrobou a patentovaním termostatu, kvôli čomu odcestoval z mesta Whitewater do Milwaukee, aby našiel financie pre výrobu. V Milwaukee sa Johnson zoznámil s obchodníkom a finančníkom Williamom Plankintonom a založil s ním v 1885 spoločnosť Johnson Electric Service Company, pričom rastu ich biznisu pomohli inštalácie vo verejnej knižnici v Milwaukee a v mestskej hale. Johnson Electric Service Company v tomto čase začala poskytovať tepelnú reguláciu pre budovy po celom svete. V roku 1895 si Warren Johnson so svojimi spolupracovníkmi dal patentovať vynálezy, ktoré boli potrebné na vývoj prvého systému automatickej zónovej regulácie teploty. Boli to parné ventily, odvádzače pary, redukčné ventily, ohrievače vody, hydraulické vzduchové kompresory a elektromery. Od roku 1901 sa prezidentom spoločnosti stal Warren Johnson po odchode Williama Plankintona do dôchodku a podnik sa začala sústreďovať aj na automobilový priemysel, pričom priniesol ďalší patent parného generátora pre vozidlá, ktorý sa považuje za predchodcu posilňovača riadenia. V nasledujúcich rokoch začala Johnson Electric Service Company vyrábať autá na parný aj benzínový pohon, inštalovala svoje výrobky po celom svete a premenovala sa na Johnson Service Company.

Vzostup spoločnosti pokračoval aj po roku 1910, keď mali budovy vďaka výťahom stále vyššiu výšku a Johnson Service Company im poskytovala svoje riešenia na ovládanie teploty. V roku 1922 bol ďalším vynálezom spoločnosti Johnson Service Company pneumatický systém riadenia teploty a vlhkosti, ktorý prinášal úsporu pohonných látok o 35 %. Spoločnosť však patenty kupovala aj od iných vynálezcov; v roku 1925 kúpili patent duálneho termostatu, ktorý reguluje teplotu na základe zvyšujúceho sa tlaku vzduchu, keď sa ľudia nenachádzajú v miestnosti. Aj vďaka duálnemu termostatu sa spoločnosti darilo aj počas Veľkej hospodárskej krízy, počas ktorej sa sústredila na predaj tohto výrobku, keďže znižoval spotrebu pohonných hmôt.           

## Referencie

Kategória:Podniky založené v 1885
Kategória:Podniky v USA
Kategória:Podniky v Írsku
Kategória:Nadnárodné spoločnosti
Kategória:Nadnárodné podniky
Paolo Gentiloni

**Paolo Gentiloni Silveri** (* 22. november 1954) je taliansky sociálnodemokratický politik a novinár, v rokoch 2016 - 2018 premiér Talianska.

## Životopis
Rodák z Ríma šľachtického pôvodu vyštudoval politológiu na univerzite La Sapienza. Následne pôsobil v službách rôznych ľavicových politických subjektov, ale aj ako novinár. Od roku 2001 je členom Poslaneckej snemovne, o rok neskôr stál pri zrode strany Democrazia e Liberta - La Margherita. V druhej vláde premiéra Romana Prodiho pôsobil v období rokov 2006-2008 ako minister spojov. V posledný októbrový deň 2014 nahradil na poste šéfa talianskej diplomacie Federicu Mogheriniovú vo vláde premiéra Mattea Renziho, svojho straníckeho kolegu z Demokratickej strany (PD). 

11. decembra 2016 taliansky prezident Sergio Mattarella poveril Gentiloniho funkciou premiéra a poveril ho zostavením novej vlády. Premiérom sa stal ženatý, bezdetný, 12. decembra 2016. Koaličným partnerom Demokratickej strany (PD) bol Nový pravý stred (NCD) spolu s Ľudovou alternatívou a tiež Centristi za Európu. V januári 2017 podstúpil akútny chirurgický zákrok, v rámci ktorého mu vykonali koronárnu angioplastiku, teda rozšírenie zúžených alebo upchatých srdcových ciev. V októbri 2017 prežila jeho vláda vyslovenie dôvery, keď Gentiloni spojil hlasovanie o novele volebného zákona s vyslovením dôvery svojej vláde v snahe dosiahnuť rýchle schválenie reformy. Parlamentné voľby v Taliansku zo 4. marca 2018 priniesli úspech populistickým a pravicovým silám, ani jedna z nich však nezískala v parlamente absolútnu väčšinu. Gentiloni formálne odstúpil z funkcie, no prezident ho následne na to požiadal, aby dočasne pokračoval v riadení krajiny, zatiaľ čo sa jednotlivé politické frakcie pokúšli dospieť k rokovaniam o vytvorení novej vlády. Vo funkcii skončil k 1. júnu 2018, kedy sa stal novým talianskym premiérom Giuseppe Conte. 

V marci 2019 sa stal predsedom Demokratickej strany. V septembri 2019 sa stal eurokomisárom pre hospodárstvo.

V júli 2015 ako minister zahraničných veci navštívil Slovensko.

## Iné projekty

## Referencie


## Zdroj

Kategória:Predsedovia vlády Talianska
Kategória:Talianski politici
Kategória:Talianski novinári
Kategória:Ministri zahraničných vecí Talianska
Kategória:Osobnosti z Ríma
Vyšné Šiprúnske sedlo

**Vyšné Šiprúnske sedlo** () je horské sedlo v hlavnom hrebeni Veľkej Fatry, medzi Predným Šiprúňom () a Šiprúňom (). V sedle je významná križovatka turistických chodníkov a leží v ochrannom pásme Národného parku Veľká Fatra.

## Poloha
Nachádza sa v severovýchodnej časti Veľkej Fatry, v geomorfologickom podcelku Šiprúň. Leží na území okresu Ružomberok a v katastrálnom území mesta Ružomberok. Je miestom, kde sa na liptovskú vetvu hlavného hrebeňa pripája rázsocha Šiprúňa i Malinného. V susednom sedle sa k masívu Predného Šiprúňa pripája i hrebeň, vedúci na Chabzdovú i Maďarovú. Zo sedla vedie odbočka červeno značenej trasy na blízky vrch Šiprúň.

## Prístup
* po  značkovanom chodníku:
** z Podsuchej cez Nižné Matejkovo
** z Ružomberka-Černovej cez Tlstú horu a Nižné Šiprúnske sedlo
* po  značke v rámci diaľkovej trasy:
** zo severu z Ružomberka cez Sidorovo 
** z juhu z Ploskej cez Malú Smrekovicu a Nižné Šiprúnske sedlo

## Referencie

## Pozri aj
* Nižné Šiprúnske sedlo
* Zoznam sediel vo Veľkej Fatre

## Iné projekty

## Externé odkazy
* Poloha na turistickej mape

Kategória:Sedlá Veľkej Fatry
Nibelunská strofa

náhľad|Manuskript Piesne o Nibelungoch
**Nibelunská strofa** alebo **kürenbergovská strofa** je štvorveršová strofa pochádzajúca zo stredovekej nemeckej literatúry. Najvýznamnejším dielom, v ktorom je uplatňovaná je Pieseň o Nibelungoch.  

Skladá sa z troch veršov a zakončenia. Tónický verš strofy sa delí na dve časti s ustáleným počtom dôrazov. Využíva združený rým, častým prvkom je asonancia. 

Názov kürenbergovská strofa je odvodený od mena minnesängera Der von Kürenberga, ktorý tento typ používal vo svojich lyrických básniach už v druhej polovici 12. storočia.

**Príklad**:

*Ze Wórmez bí dem Ríne* || *si wónten mít ir kráft.*

*in díente vón ir lánden* || *vil stólziu ríterscáft*

*mit lóbelíchen éren* || *unz án ir éndes zít.*

*si stúrben sit jǽmerlíche* || *von zwéier édelen fróuwen nít.*

## Referencie

## Externé odkazy
* Nibelungi szak In: ''A Pallas nagy lexikona''. Dostupné online.

Kategória:Stredoveká literatúra
Kategória:Básnické formy
Veterný vrch

**Veterný vrch** môže byť:

* podcelok Spišskej Magury, pozri Veterný vrch (geomorfologický podcelok)
* vrch na Slovensku:
** v Spišskej Magure (), pozri Veterný vrch (vrch v Spišskej Magure)
** vo Veľkej Fatre (), pozri Veterný vrch (vrch vo Veľkej Fatre)
** v Lučenskej kotline (), pozri Veterný vrch (Lučenská kotlina)
Dýza

náhľad|Vodná dýza
**Dýza**, slangovo *tryska*, je zariadenie na ovládanie smeru, alebo charakteristiky toku tekutiny. 
Dýza je často tvorená len trubkou, alebo nadstavcom s premenlivým prierezom. Hlavným účelom dýzy je ovládanie rýchlosti, smeru, hmotnosti, tvaru a/alebo tlaku prúdu, ktorý z nej vychádza. V dýze sa rýchlosť tekutiny zvyšuje na úkor jej tlakovej energie
.
Dýza má opačné charakteristiky, ako difúzor, ktorého hlavným účelom je znížiť rýchlosť a zvýšiť tlak

## Nadzvuková dýza
náhľad|Nadzvuková dýza
náhľad|Dýza motora rakety Ariane
Dýza s nadzvukovým prúdením plynov má obvykle tri časti.
* Vstupná podzvuková časť je charakteristická podzvukovou rýchlosťou (Mach1) a postupne sa rozširujúcim (divergentným) prierezom

Efektivita, alebo straty dýzy, teda energetické straty premeny tlakovej energie na kinetickú, závisia od dosiahnutia ideálneho tvaru trysky.

## Pozri aj
[thumb| Variabilná dýza GE F404-400 na lietadle [Boeing F/A-18 Hornet ]]
*Tryska raketového motora
*Prúdový motor
*Náporový motor
*Lavalova dýza
*Ejektor
*Rozprašovač
*Karburátor
*Venturiho trubica
*Difúzor
*izoentropický dej

## Referencie


Kategória:Reaktívne motory
Kategória:Mechanika tekutín